Nelson Carrilho

Nelson Samuel Carrilho (☆ 30 di mart 1953 na Willemstad) ta un eskultor kurasoleño. 

 Biografia 
Nelson ta yu di un tata sürinameño i mama di Antigua (Daisy), bibá na Domi. Su tata tabata empleado di refineria Shell na Kòrsou.

Nelson ta un desendiente di Elisabeth Moendi, un di e hende muhénan "eksponé" na e Eksposishon Mundial di 1883 na Museumplein (Amsterdam), ku tabatin e título ofisial di Internationale Koloniale en Uitvoerhandel Tentoonstelling (lit. "Eksposishon Internashonal di Komersio Kolonial i Eksportashon"). Elsiabeth i su yu muhé Henriëtte a wòrdu portètá i konstata komo un opheto denter di "rasanan humano surinameño". Nelson a deskribí esaki komo "e parke zoológiko humano". Den su tayer, Nelson a areglá un altar ku un portrèt ku su ruman muhé a haña.thumb|upright=.7|Elisabeth Moendi (23) nasí na Calcutta, India (1883)

Nelson i su famia a muda pa Hulanda na aña 1964 i a establesé nan mes na Osdorp, Amsterdam, kaminda mesora e famia a wòrdu konfrontá ku diskriminashon. E mama no tabata sintié na kas i tabata sufri di sikosis.

Nelson a bai skol sekundario na Osdorp (Hervormde MULO) i Zaltbommel (Rijksscholengemeenschap Buys Ballot) entre 1966 i 1973. Nelson a studia na Academie voor Beeldende Kunsten Artibus  (1974-1980) na Utrecht. Na 1982, Nelson a funda su propio studio riba Tuinstraat den bario di Jordaan na Amsterdam.

 Obra (selekshon) 

 Mama Baranka (1984)
 Dragers van verre (1989)
 Steve(n) van Dorpel (1992)
 Fools' Parade (1996)
 Wij gaan naar Holland (1997)
 Identity – Who Cares? (1999)
 The Other Face (2022)

Kategoria:Hende
Kategoria:Arte na Kòrsou